Source: https://www.zakonypreludi.sk/zz/2006-346
Timestamp: 2020-07-07 00:13:17+00:00

Document:
346/2006 Z. z. Nariadenie o požiadavkách na zabezpečenie radiačnej ochrany pracovníkov | Aktuálne znenie
Nariadenie vlády č. 346/2006 Z. z.Nariadenie vlády Slovenskej republiky o požiadavkách na zabezpečenie radiačnej ochrany externých pracovníkov vystavených riziku ionizujúceho žiarenia počas ich činnosti v kontrolovanom pásme
§ 3 - Povinnosti externého dodávateľa služieb
§ 4 - Povinnosti prevádzkovateľa
§ 5 - Povinnosti externého pracovníka
§ 6 - Osobný radiačný preukaz
§ 7 - Preberanie právnych aktov Európskych spoločenstiev
Aktuálne znenie 01.06.2006 - 31.03.2018
a) kontrolované pásmo sú priestory pracoviska s kontrolovaným vstupom, v ktorých sa uplatňujú osobitné požiadavky na ochranu zdravia pred ionizujúcim žiarením ustanovené osobitným predpisom,1)
b) prevádzkovateľ je fyzická osoba – podnikateľ alebo právnická osoba, ktorá vykonáva činnosť vedúcu k ožiareniu na základe povolenia,2)
c) externý dodávateľ služieb je fyzická osoba – podnikateľ alebo právnická osoba, ktorá vykonáva činnosť v kontrolovanom pásme zriadenom prevádzkovateľom,
d) externý pracovník je pracovník kategórie A podľa osobitného predpisu,3) ktorý vykonáva činnosť v kontrolovanom pásme, pričom nie je zamestnancom prevádzkovateľa,
e) rádiologický monitorovací systém je systém opatrení zameraných na zabezpečenie radiačnej ochrany externých pracovníkov v súlade s požiadavkami ustanovenými osobitným predpisom,4)
f) činnosť vykonávaná externým pracovníkom je práca vykonávaná externým pracovníkom v kontrolovanom pásme zriadenom prevádzkovateľom.
(1) Externý dodávateľ služieb je povinný osobne alebo na základe zmluvy uzatvorenej s prevádzkovateľom zabezpečiť, aby radiačná ochrana externých pracovníkov, ktorí sú jeho zamestnancami, zodpovedala požiadavkám ustanoveným osobitným predpisom,4) a to najmä požiadavkám na
a) dodržiavanie základných princípov radiačnej ochrany a na obmedzovanie ožiarenia,5)
b) informovanie a školenie6) externých pracovníkov,
c) osobné monitorovanie7) externých pracovníkov,
d) evidenciu výsledkov osobného monitorovania.8)
(2) Pred začiatkom činnosti externých pracovníkov podľa odseku 1 je externý dodávateľ služieb povinný písomne oznámiť prevádzkovateľovi
a) obchodné meno, právnu formu, sídlo a identifikačné číslo, ak bolo pridelené, ak je externý dodávateľ služieb právnická osoba, alebo meno a priezvisko, obchodné meno, miesto podnikania a identifikačné číslo, ak bolo pridelené, ak je externý dodávateľ služieb fyzická osoba – podnikateľ,
b) výsledky lekárskej preventívnej prehliadky externých pracovníkov,
c) výsledky osobného monitorovania externých pracovníkov, a to:
1. hodnoty ročných efektívnych dávok a hodnoty ročných úväzkov efektívnych dávok a v prípade nerovnomerného ožiarenia aj hodnoty ročných ekvivalentných dávok za predchádzajúcich päť kalendárnych rokov,
2. hodnoty efektívnych dávok a hodnoty úväzkov efektívnych dávok a v prípade nerovnomerného ožiarenia aj hodnoty ekvivalentných dávok za jednotlivé monitorovacie obdobia v bežnom kalendárnom roku.
(1) Prevádzkovateľ je povinný osobne alebo na základe zmluvy zabezpečiť radiačnú ochranu externých pracovníkov, ktorá zodpovedá charakteru kontrolovaného pásma a činnosti vykonávanej externými pracovníkmi.
(2) Prevádzkovateľ je povinný najmä
a) kontrolovať, či externý pracovník je zdravotne spôsobilý na prácu, ktorú má vykonávať,
b) zabezpečiť okrem informovania a školenia6) aj špecifickú prípravu externých pracovníkov zodpovedajúcu charakteru kontrolovaného pásma a činnosti vykonávanej externými pracovníkmi,
c) zabezpečiť pre externých pracovníkov potrebné osobné ochranné pracovné prostriedky,
d) zabezpečiť osobné monitorovanie7) primerané charakteru kontrolovaného pásma a činnosti vykonávanej externými pracovníkmi,
e) zabezpečiť dodržiavanie základných princípov radiačnej ochrany a obmedzovanie ožiarenia v súlade s osobitným predpisom.5)
(3) Po skončení činnosti externého pracovníka v kontrolovanom pásme je prevádzkovateľ povinný zaznamenať vo svojej dokumentácii a v osobnom radiačnom preukaze externého pracovníka
a) obchodné meno, právnu formu, sídlo a identifikačné číslo, ak bolo pridelené, ak je prevádzkovateľ právnická osoba, alebo meno a priezvisko, obchodné meno, miesto podnikania a identifikačné číslo, ak bolo pridelené, ak je prevádzkovateľ fyzická osoba – podnikateľ,
b) dátum začatia a skončenia činnosti vykonávanej externým pracovníkom,
c) výsledky osobného monitorovania externého pracovníka, a to:
1. hodnoty efektívnych dávok a v prípade nerovnomerného ožiarenia aj hodnoty ekvivalentných dávok za monitorovacie obdobia počas činnosti vykonávanej externým pracovníkom,
2. odhad príjmu rádionuklidov alebo úväzku efektívnej dávky v prípade vnútornej kontaminácie počas činnosti vykonávanej externým pracovníkom.
(4) Ak externý pracovník s trvalým pobytom mimo územia Slovenskej republiky nemá osobný radiačný preukaz, prevádzkovateľ je povinný vydať mu individuálne potvrdenie, ktoré obsahuje meno a priezvisko externého pracovníka, akademický titul, dátum a miesto narodenia, miesto trvalého pobytu, pohlavie, číslo identifikačného preukazu a údaje podľa odseku 3.
a) predložiť prevádzkovateľovi osobný radiačný preukaz pred začatím činnosti v kontrolovanom pásme; ak externý pracovník nemá trvalý pobyt na území Slovenskej republiky, je povinný predložiť osobný radiačný preukaz vydaný v krajine svojho trvalého pobytu alebo iný obdobný doklad, ktorý svojím obsahom zodpovedá osobnému radiačnému preukazu,
b) používať pridelené osobné ochranné pracovné prostriedky a osobné dozimetre,
c) dodržiavať požiadavky na zabezpečenie radiačnej ochrany a prevádzkové predpisy prevádzkovateľa,
d) riadiť sa pokynmi odborného zástupcu prevádzkovateľa a jeho zamestnancov, ktorí riadia práce so zdrojmi ionizujúceho žiarenia.
a) identifikačné číslo osobného radiačného preukazu,
b) identifikačné údaje externého pracovníka:
1. meno a priezvisko, akademický titul,
3. miesto trvalého pobytu,
5. číslo občianskeho preukazu alebo cestovného pasu,
6. identifikačné číslo externého pracovníka pridelené v centrálnom registri dávok,
7. fotografiu s rozmermi 3,5 cm x 4,5 cm,
c) identifikačné údaje externého dodávateľa služieb podľa § 3 ods. 2 písm. a) a jeho identifikačné číslo pridelené v registri činností vedúcich k ožiareniu,9)
d) výsledok lekárskej preventívnej prehliadky externého pracovníka,
e) výsledky osobného monitorovania podľa § 3 ods. 2 písm. c),
f) výsledky osobného monitorovania podľa § 4 ods. 3 písm. c) s uvedením mena a priezviska odborného zástupcu prevádzkovateľa a podpísané odborným zástupcom prevádzkovateľa,
g) poučenie o používaní osobného radiačného preukazu.
1) § 21 až 23 nariadenia vlády Slovenskej republiky č. 345/2006 Z. z. o základných bezpečnostných požiadavkách na ochranu zdravia pracovníkov a obyvateľov pred ionizujúcim žiarením.
2) § 24 ods. 2 písm. a) zákona č. 126/2002 Z. z. o verejnom zdravotníctve a o zmene a doplnení niektorých zákonov.
3) Príloha č. 1 časť A bod 39 nariadenia vlády Slovenskej republiky č. 345/2006 Z. z.
4) Nariadenie vlády Slovenskej republiky č. 345/2006 Z. z.
5) § 6 až 14 nariadenia vlády Slovenskej republiky č. 345/2006 Z. z.
6) § 26 a 27 nariadenia vlády Slovenskej republiky č. 345/2006 Z. z.
7) § 31 a 32 nariadenia vlády Slovenskej republiky č. 345/2006 Z. z.
8) § 33 nariadenia vlády Slovenskej republiky č. 345/2006 Z. z.
9) § 5 ods. 7 písm. d) zákona č. 126/2006 Z. z.

References: § 3

§ 4

§ 5

§ 6

§ 7
 § 3
 § 3
 § 4
 § 21
 § 24
 § 6
 § 26
 § 31
 § 33
 § 5